Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1343

a) és c) pont miatti cseréket költségvonzatukkal együtt az éves költségvetésben kell előirányozni. A 14.2. b) pont szerinti esetben — az igazgató javaslatára vagy jelentése alapján — az igazgatótanács rendelkezik. 14.4. A kicserélt terméket a Szövetség pályázat útján értékesíti. Ha az értékesítendő termékből a tagok többet kívánnak megvenni, mint amennyi annak mennyisége, a Szövetség a tagok pénzbeli hozzájárulásával arányosan osztja el a mennyiséget az igénylő tagok között. Ha viszont a tagok igénye kisebb, mint a lecserélendő mennyiség, a Szövetség a különbözetet a tagokon kívüli körben is szabadon értékesítheti. 14.5. A 14.4. pontból származó viták megelőzése érdekében a Szövetség a terv alapján — még a csere esedékessége előtt — a pályázat eredményétől függően szállítási szerződések kötésének kezdeményezése révén szorgalmazza a lecserélésre kerülő tételek értékesítését. 14.6. A cserék megszervezése, s ezek során a költségek minimalizálása és a minőség biztosítása az igazgatóság feladata. A cserével kapcsolatos költségek — ellenkező megállapodás hiányában — a Szövetséget terhelik.

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes